વિદ્યાર્થીઓ ગૂગલ યુગમાં હરણફાળ ભરતી ટેકનોલોજીની સાથે કદમ મિલાવી શકે તેના માટે ગુજરાત ટેકનોલોજિકલ યુનિવર્સિટી બ્રિટનની ન્યુટન ભાભા ફંડ અંતર્ગત રોયલ એકેડેમી ઑફ એન્જિનિયરિંગ તેમજ બેનેટ યુનિવર્સિટીના રિસર્ચ પ્રોજેક્ટ કાર્યક્રમમાં ઝોનલ લીડ પાર્ટનર બન્યું છે. જેથી હવે જીટીયુના પ્રાધ્યાપકો તેમજ વિદ્યાર્થીઓને આર્ટિફિશિયલ ઈન્ટેલિજન્સ અને ડીપ લર્નિંગની તાલીમ મળી શકશે. એટલું જ નહિ વિદ્યાર્થીઓને સુપરકૉમ્પ્યુટર ધરાવતી લેબમાં કોઈપણ પ્રકારની ફી લીધા વિના ઈન્ટર્નશીપ કરવાની તક પણ મળશે.